# **DECIZIA ETAPEI DE ÎNCADRARE**

## Nr. număr din 31.10.2016

Ca urmare a solicitării de emitere a acordului de mediu adresate de **S.C. Biosuin SRL**, cu sediul în Str. Aleea Lalelelor, Nr. 7, Suceava , Judetul Suceava, , înregistrată la APM Suceava cu nr. 9421/28.09.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 20.10.2016, că proiectul **“ÎNFIINȚARE FERMĂ ZOOTEHNICĂ DE REPRODUCERE PORCINE ȘI ANEXE”,**  propus a fi amplasat în com. Moara, sat Vornicenii Mici, jud. Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 la pct.1 e) instalații pentru creșterea intensivă a animalelor de fermă, altele decât cele incluse în anexa nr.1;

b) Conform criteriilor de selecţie din Anexa nr. 3 a H.G. nr. 445/2009:

**1. Caracteristicile proiectului:**

a) *mărimea proiectului.*

Investiția propusă se va realiza în extravilanul satului Vornicenii Mici, com. Moara, jud. Suceava. Terenul studiat, în suprafață de 7.500 mp, este proprietatea SC BIOSUIN SRL.

Coordonatele stereo 70 ale amplasamentului sunt: X = 674764, Y = 586401.

Amplasamentul se învecinează cu:

1. N - drum exploatare agricolă (drum acces);
2. S - drum exploatare agricolă;
3. E - teren proprietate particulară (arabil);
4. V - teren proprietate particulară (arabil).

Accesul în zonă se face pe drumul județean DJ 209 C Suceava - Berchișești, printr-un drum de acces vicinal, balastat.

Cea mai apropiată zonă locuită față de fermă se află la o distanţă de 515 m (loc. Vornicenii Mici).

La cca. 1,0 km, S-V, de amplasamentul pe care se va realiza investiția proiectată, se află cursul de apă Stupca, afluent al cursului de apă Șomuzul Mare (Granița), iar la cca. 1,25 km, S, se află cursul de apă Șomuzul Mare (Granița). La cca. 350 m, E - SE, la cca. 500 m, S, respectiv la cca. 555 m, E, se află câte un afluent necadastrat al cursului de apă Șomuzul Mare. La cca. 690 m, V, se află pr. Velnița, afluent necadastrat al cursului de apă Stupca.

Principalul obiectiv al investiției este construirea unui adăpost pentru creșterea porcinelor de reproducție, respectiv construirea unei hale - destinată etapei pre-fătare (cu o capacitate de 420 scrofițe şi 10 vieri) şi tineretului.

În incinta obiectivului analizat vor fi amenajate următoarele obiective: hală reproducție (capacitate 500 capete), filtru sanitar și FNC, cameră necropsie, cameră carantină, cameră tehnică - centrală termică, silozuri cereale (2 buc.), buncăre furajare cap grajd, groapă recepție descărcare cereale, puț forat (cabină puț), bazin rezervă incendiu, D = 10 m, bazin vidanjabil, L = 5.00 m, l = 2,50 m, bazin dejecții, D = 20 m, bazin colector intermediar, post transformare aerian, acces auto și parcare, împrejmuire teren și gard protecție.

Caracteristicile principale ale construcțiilor

**1. Hala reproducție**

Hala reproducție va fi o clădire cu regim de înălțime parter și o suprafață de 3418,31 mp.

Hala de reproductive va cuprinde mai multe zone de activitate distincte, fiecare cu echipamentele și dotările specific, astfel:

* + Compartiment de gestație
  + Compartiment de însămânțare
  + Compartiment recoltare M S și vieri
  + Compartiment scrofițe de înlocuire
  + Compartiment maternitate
  + Compartiment creșă

*Flux tehnologic*

Reproducția și creșterea porcilor se va desfășura în flux continuu în cadrul fermei și se repeta cu o ciclicitate de o săptămână.

În hala de reproducție se rotesc între sectoarele de activitate cele 20 de scrofițe care sunt grupate în 21 de grupe, astfel realizându-se un efectiv de 420 de scroafe matcă. Adică în fiecare săptămână, în aceeași zi se executa aceleași operațiuni în cadrul fermei.

In momentul în care ferma este populată cu cele 420 de scroafe, cu decalaj de o săptămână intre grupe, putem considera ca primul ciclu începe când se umple maternitatea și sunt înțărcați primii purcei.

In fiecare săptămână se executa următoarele operațiuni în ordine cronologică:

* + - Însămânțarea scrofițelor
    - Mutarea scrofițelor la hala de gestație
    - Popularea maternității
    - Înțărcarea purceilor
    - Mutarea scroafelor în sala de așteptare - însămânțare

Boxele pentru purceii înțărcați este împărțită în 3 zone: zona de furajare, zona de odihnă și zona de defecare (zona murdara).

Dotările specifice pentru hala reproducție vor fi:

* Sistem de furajare compus din siloz depozitare furaje, linie transport către diverse compartimente, hrănitoare sau dozatoare volumetrice, cât și automatizare pornire/ oprire.
* Sistem de adăpare compus din țeavă alimentare și suzete de adăpare
* Instalație de ventilație automată cu supape de admisie, ventilatoare de refulare aer viciat, senzori de temperatura și umiditate cat și computerul de climă
* Instalație de răcire cu faguri (cooling pads) compusa din faguri, pompa alimentare cu apa, cat și automatizare și control către același computer de climă
* Instalație de încălzire cu radiatoare compusa din țeavă radiantă galvanizată și valvă de amestecare ce menține un amestec optim de agent termic în funcție de setările de temperatură pentru fiecare categorie de animale.

*1. Sectorul Maternitate* cuprinde 5 compartimente a cate 21 de boxe de fătare fiecare. Cele 21 de boxe sunt amplasate pe 3 rânduri compartimentate în cate 7 boxe (mai mici) fiecare.

Dotări: Fiecare boxa de fătare are în dotare cuib pentru purcei, mini hrănitor și mini adăpător pentru purcei. Fiecare boxa este alcătuită din: cușcă claustrare scroafa zincata termic, cu capete rotunjite, jgheab furajare pentru scroafa de 21 litri, suzeta pentru scroafa.

*2. Sectorul Tineret* este alcătuit din 8 compartimente a cate 14 boxe fiecare. Dimensiunea boxelor este de 3800x1900 mm. Fiecare boxa are o capacitate de 22 de purcei, rezultând 308 purcei/compartiment, 2464/purcei capacitate totala.

*3. Sectorul Montă* are dimensiunile de 3140 x 1330 cm și este prevazut cu 122 de boxe individuale, 14 boxe de spital, 2 boxe vieri încercători și 2 boxe pentru scrofițe în grup.

*4. Sectorul Gestație comună.*

În cadrul sectorului Gestație comună se găsesc 42 de boxe gestație comună, dimensiunea unei boxe este de 6720 x 1260 cm. Din care 6 boxe sunt boxe spital. Fiecare boxă de gestație comună are 7 scrofițe.

*5. Sectorul Scrofițe peste 60 kg*  are dimensiunile de 730 x 1330 cm și este prevazut cu 8 boxe comune.

*6. Sectorul Scrofițe sub 60 kg*  are dimensiunile de 440 x 1330 cm și este prevăzut cu 4 boxe comune.

**Capacitate fermă:**

Capacitatea fermei va fi de 420 scroafe și 10 vieri.

b) *cumularea cu alte proiecte:*

La cca. 300 m se află o Fermă de bovine (185 capete bovine, din care 143 capete cu vârsta peste 24 luni, 42 capete cu vârsta între 6 luni - 2 ani și 38 capete cu vârsta între 0 - 6 luni) aparținând de SC LUCOSDIOV SRL, la cca. 400 m se află Centrala de cogenerare aparținând de SC TEB PROJECT ONE SRL, iar la cca. 170 m se află Depozitul ecologic de deșeuri Suceava.

La cca. 1,1 km se află Ferma de porci aparținând de SC AGROSUIN SRL Moara și Abatorul suine și bovine cu unitate procesare, aparținând de SC CATYRAL SRL Moara.

c) *utilizarea resurselor naturale*: se vor utiliza resurse naturale în cantităţi limitate reprezentate de materialul de excavaţie rezultat în urma lucrărilor de construcţie; beton simplu, oţel – beton, echipamentele hidromecanice preluate de la societăţi autorizate;

**Utilități:**

**Alimentarea cu apă:** se va realiza dintr-un puț forat cu dimensiunile Ø = 0,2 m, H = 50 m. Apa va fi preluată cu ajutorul unei electropompe submersibile cu caracteristicile DN25 cu debit Q = 15 mc/h, H = 100 mCA, P = 4 kW și un hidrofor cu V = 100 l și trimisă prin intermediul unei conducte de aducțiune PEHD, PE 80, Dn 110 mm, L = 50 m la un rezervor tampon cu V = 0,5 mc. De aici, prin intermediul rețelei de distribuție, apa este trimisă la consumatorii din incintă;

**Apele uzate menajer** provenite de la filtrul sanitar vor fi preluate de o rețea de canalizare realizată din conductă PVC-KG Ø 140 - 160 mm, Ltotal = 35 m și colectate într-un bazin vidanjabil cu V = 45 mc;

**Dejecțiile lichide** din hale, împreună cu apele uzate tehnologice rezultate de la operațiile de igienizare, vor fi colectate într-un bazin colector intermediar, amplasat pe laterala halei, cu V = 40 mc, apoi trimise prin intermediul unei rețele de canalizare realizată din conductă PVC-KG 250 - 350 mm, Ltotal = 94 m, într-un bazin dejecții V = 1.900 mc. Capacitatea totală de stocare a dejecțiilor pe fermă va fi de 1.940,0 mc. Vidanjarea bazinului se face de 2 ori pe an, după o stocare de 6 luni, pentru a îndeplini condițiile de calitate necesare pentru a fi împrăștiate pe terenurile agricole. Împrăștierea pe terenurile agricole se face primăvara şi toamna, când terenul nu este cultivat;

**Apele pluviale** se vor scurge liber la teren;

**Energia termică** va fi asigurată de o centrală termică cu P = 150 kW, cu funcționare pe combustibil solid (peleți de lemn). Evacuarea gazelor arse se va realiza prin intermediul unui coș de fum cu secțiunea Ø 250 mm, H = 7,5 m;

**Energia electrică** va fi asigurată prin racord la rețeaua electrică a comunei Moara din zonă, prin intermediul unui post de transformare propriu de 100 KVA;

d) *producţia de deşeuri:* deşeuri menajere şi reciclabile, deşeuri din construcţii (metalice, balast, nisip, betoane, etc.,) vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

După punerea în funcțiune a investiției vor rezulta:

porci morţi (cod 020102) - 0,5 t/an

dejecţii lichide şi ape uzate tehnologic (bălegar, urină, şlam porcine) (cod 020106) - 516 mc/an = 43 mc/lună

deşeuri de ambalaje din hârtie și carton (cod 150101) - 10 kg/lună

deşeuri de ambalaje din materiale plastice (cod 150102) - 10 kg/lună.

deşeuri menajere (cod 200301) - 0,5 mc/lună.

e) *emisiile poluante, inclusiv zgomotul şi alte surse de disconfort*: în perioada lucrărilor de construire, zgomotul va fi generat de utilajele şi mijloacele de transport, nefiind afectate zonele locuite;

Posibile surse de poluare aer , în cadrul investiției analizate, vor fi:

* dispersia poluanților din halele de creștere porci prin intermediul sistemelor de ventilație;
* emisii de azot și miros neplăcut din mixtura de dejecții porcine;
* centrala termică - gazele arse;
* bucătăria furajă;
* dezinfecția halelor;
* funcționarea autovehiculelor din dotarea unității.

Dejecțiile lichide din hală, împreună cu apele uzate tehnologice rezultate de la operațiile de igienizare, vor fi colectate într-un bazin colector intermediar, amplasat pe laterala halei, cu V = 40 mc, apoi trimise prin intermediul unei rețele de canalizare realizată din conductă PVC-KG 250 - 350 mm, Ltotal = 94 m, într-un bazin dejecții V = 1.900 mc. Vidanjarea bazinului se face de 2 ori pe an, după o stocare de 6 luni, pentru a îndeplini condițiile de calitate necesare pentru a fi împrăștiate pe terenurile agricole proprietate, în suprafață totală de 77,75 ha, din care 62,85 ha teren deținut de beneficiar, iar 14,9 ha teren aflat în arendă la SC BIOSUIN SRL.

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform certificatului de urbanism nr. 22/12.06.2016, terenul este situat în extravilanul com. Moara, sat Vornicenii Mici. Folosinţa actuală: teren arabil.

Beneficiarul a întocmit PUZ pentru introducerea în intravilan a suprafeței de 7.500 mp, pentru construirea unei ferme zootehnice de reproducere porcine. Pentru aceasta beneficiarul deține Hotărârea H.L. Moara nr. 59 din 26.09.2016, respectiv Decizia etapei de încadrare nr. 41 din 02.09.2016.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate - nu este cazul;

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în intravilanul com. Moara, sat Vornicenii Mici.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efect transfrontier;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

Analizând sursele de poluare posibile şi dotările ce urmează a fi realizate în cadrul investiţiei propuse, aspectele climatice şi locul în care se amplasează investiţia, se constată că, în cazul exploatării corespunzătoare a investiției proiectate, poluarea aerului, solului şi apelor (de suprafaţă sau freatice) este redusă considerabil, iar impactul cumulat al fermei de reproducere porcine proiectată cu obiectivele existente în vecinătate, asupra factorilor de mediu poate fi considerat nesemnificativ.

Poluanţii rezultaţi pe parcursul executării investiţiei şi după darea acesteia în funcţiune se vor încadra în prevederile din norme pentru factorii de mediu apă, aer, sol şi zgomot, prin urmare investiţia propusă nu va avea influenţă negativă asupra aşezărilor umane din vecinătate.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Moara.
2. conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;
3. se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
5. întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;
6. utilajele de construcţii se vor alimenta cu carburanţi numai de la staţii de distribuţie carburanţi autorizate;
7. mijloacele de transport vor fi asigurate astfel încât să nu existe pierderi de material sau deşeuri în timpul transportului;
8. întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;
9. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;
10. nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;
11. se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
12. la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;
13. Se vor respecta prevederile Avizului de gospodărire a apelor nr. 55 din 27.10.2016, emis de către Agenţia Naţională „Apele Române” Administraţia Bazinală de Apă Siret, Sistemul de Gospodărire a Apelor Suceava,
14. Se vor respecta recomandarile Codului Bunelor Practici Agricole la gestionarea dejectiilor (stocarea si imprastierea lor pe terenuri agricole): Ordinul MMGA, MAPDR nr. 1182/2005 si 1270/2005 privind aprobarea Codului de bune practici agricole, cu modificările și completările ulterioare, pentru utilizarea dejectiile, a continuturilor stomacale și a cenușii pentru ameliorarea terenului care apartine societatii, numai dupa o analiza prealabila agrochimica a solului de catre specialistii in studii pedologice si agrochimice;
15. **Pentru terenurile unde se împrăştie dejecţiile, se va realiza Studiul Agrochimic şi Pedologic, care va propune anual Planul de fertilizare al terenurilor, în funcţie de rotaţia culturilor, nivelul recoltelor scontate, nivelul de aprovizionare al solului cu elemente fertilizante, etc., având în vedere încărcătura permisă cu azot total/ha.**
16. **La finalizarea investiţiei titularul are obligaţia de a solicita emiterea autorizaţiei de** **mediu.**

Prezenta decizie este valabilă pe toată perioada punerii în aplicare a proiectului, în condițiile în care nu intervin modificări ale datelor care au stat la baza emiterii lui.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,